stanford-oval/wikipedia huggingface dataset:
Madeira (viini)
Madeiran säilytys

Hapellisissa olosuhteissa tapahtuvan kypsytyksen ja lämpökäsittelyn ansiosta Madeira säilyy pitkään. Avaamaton pullo säilyy käytännössä pienen ikuisuuden. Avattukin pullo säilyy useita kuukausia, jopa vuoden. Madeira ei kypsy tai parane pullossa, vaan kypsyminen päättyy, kun viini pullotetaan. Pullot pitäisi säilyttää pystyasennossa ja suojata valolta. Pulloja ei kannata turhaan liikutella säilytysaikana. Ilmankosteus ei saa olla liian pieni tai suuri, ettei korkki mene pilalle.
Historia

Madeiran omaleimaisuus syntyi 1600-luvun lopulla, kun Britannia rajoitti viinien myyntiä siirtomaissaan, etenkin Amerikassa. Sinne laivattavaan viiniin sekoitettiin säilöntäaineeksi tislattua viinaa, ja matkan varrella viini lämpeni, mikä loi sen omaleimaisen maun.
Aiheesta muualla

Kuvia tai muita tiedostoja aiheesta Madeira (viini) Wikimedia Commonsissa
Madeiran valmistustila Funchalissa Madeiralla.
M/S Thebeland

| M/S Thebeland |
| --- | --- |
 Thebeland
Tyyppi:  rahtilaiva
Lippuvaltio:  Yhdistynyt kuningaskunta
Kotipaikka:  Lontoo
IMO-numero:  7718498
MMSI-numero:  235141000
Tunnuskirjaimet:  ZQVU6
Aiemmat nimet:  1978– Thebeland
Omistaja:  Thebeland Ltd.
Aiemmat omistajat:  1978–1984: Broströms Rederi Ab 1984–1986: Rederi Ab Transocean 1986–1991: Medro Ab 1991–1993: Ab Svenska Orient Linjen 1993: Rederi Ab Trans-Rex 1993–1994: Rederi Ab Gotland 1994–2000: Svenska Orient Linjen Ab 2000– Thebeland Ltd.
Rakennustelakka:  Mitsui Engineering & Shipbuilding Co. Ltd., Chiba, Japani
Rakennusnumero:  1181
Kölinlasku:  30. maaliskuuta 1978
Vesillelasku:  27. kesäkuuta 1978
Luovutettu:  3. lokakuuta 1978
Status:  Romutettu Alangissa, Intiassa joulukuussa 2013
Tekniset tiedot
Pituus:  190,34 m
Leveys:  25,94 m
Syväys:  8,25 m
Bruttovetoisuus:  20 881 brt
Koneisto:  2 × 12-cyl, B&W Mitsubishi diesel
Koneteho:  15 815 kW
Nopeus:  36,11 km/h
Nopeus:  19,5 kn
Hyttejä:  12
Lastikapasiteetti:  2 175 m
Lähteet:  
M/S Thebeland (IMO 7718498) oli Thebeland Ltd:n omistama ro-ro-rahtialus. Se rakennettiin vuonna 1978 Mitsui Engineering & Shipbuilding Co. Ltd:n telakalla Japanissa. Thebeland oli rekisteröity Yhdistyneen kuningaskunnan lipun alle ja sen kotisatama oli Lontoo. Alusta käytettiin kahdessa rauhanturvaoperaatiossa sekä sotatarvikekuljetuksissa.
Thebelandin sisaraluksia ovat Hellenic Master, Hellenic Sailor, Tyrusland, Vegaland ja Vikingland.
Käyttöhistoria

Aluksen köli laskettiin 30. maaliskuuta ja se laskettiin vesille 27. kesäkuuta 1978. 3. lokakuuta se luovutettiin Broströms Rederi Ab:n omistukseen, joka rekisteröi sen Ruotsin lipun alle nimellä Thebeland ja sen kotisatamaksi tuli Göteborg. 1. kesäkuuta 1984 alus siirtyi Rederi Ab Transoceanin omistukseen. Heinäkuussa 1986 alus rekisteröitiin Medro Ab:n omistukseen. Maaliskuussa 1991 Svenska Orient Linjen osti Thebelandin. 28. tammikuuta 1993 laiva siirtyi Rederi Ab Trans-Rexin omistukseen. 15. huhtikuuta 1993 gotlantilainen Rederi Ab Gotland osti aluksen. Jälleen huhtikuussa 1994 Svenska Orient Linjen osti aluksen. Elokuussa 1995 Thebeland meni Lisnave-nimiselle telakalle Portugalin Setubaliin, telakalla alusta pidennettiin alkuperäisestä 165 metristä nykyiseen 190,34 metriin. Syyskuussa pidennys valmistui ja alus lähti telakalta.
Marraskuussa Thebeland siirtyi Thebeland Ltd:n omistukseen ja Yhdistyneen kuningaskunnan lipun alle. Kotisatamaksi tuli maan pääkaupunki Lontoo.
Varhain 22. huhtikuuta 2003 Thebeland saapui Antwerpenin satamaan Belgiaan lastaamaan sotatarvikkeita, jotka alus vei Persianlandelle. Lastina oli muun muassa 121 konttia. Lastaamisessa käytettiin jättiläismäistä nosturia, jolla lasti saatiin aluksen alemmille kansille. Thebelandin päällikkönä toimi tuolloin ruotsalainen Karl Göran Inberg. Hän kertoi alusta käytetyn myös rauhanturvaoperaatioissa Bosnia ja Hertsegovinassa ja Kosovossa sekä Britannian sotatarvikekuljetuksissa Jordaniaan. Persianlahdelle alus lähti huhtikuussa ensimmäistä kertaa.
Helmikuussa 2006 alus aikarahdattiin eli vuokrattiin suomalaisen Transfennican liikenteeseen kahdeksi vuodeksi.
Joulukuussa 2013 alus saapui Intian Alangiin romutettavaksi.
Esperanza Spalding

Esperanza Spalding (s. 18. lokakuuta 1984) on yhdysvaltalainen jazzbasisti ja laulaja. Hänet palkittiin parhaan tulokkaan Grammyllä vuonna 2010 ja vuonna 2012 hän sai kolme Grammyä lisää.
Spalding on tunnettu jazz-basson ihmelapsena, mutta hän on soittanut myös  blues, funk, hip-hop, pop fusion, brasilialaista ja afrokuubalaista musiikkia.
Albumit

Junjo (2006)
Esperanza (2008)
Chamber Music Society (2010)
Radio Music Society (2012)
Emily's D+Evolution (2016)
Exposure (2017)
12 Little Spells (2018)
Songwrights Apothecary Lab (2021)
MTV Unplugged (Katy Perry)

| MTV Unplugged Katy Perry |
| --- | --- | --- |

EP-levyn tiedot
 Äänitetty : 22. heinäkuuta 2009, NEP Midtown Studios, New York City
 Julkaistu: 13. marraskuuta 2009
 Tyylilaji: akustinen, lounge
 Kesto: 29.36
 Levy-yhtiö: Capitol
Katy Perryn muut julkaisut
| One of the Boys 2008 | MTV Unplugged 2009 | Teenage Dream 2010 |
MTV Unplugged on Katy Perryn livealbumi, joka julkaistiin marraskuussa 2009. Albumi nauhoitettiin New Yorkissa 22.7.2009. Levyn mukana on dvd, jossa on videomateriaalia esityksistä sekä haastattelu.
Kappaleet

I Kissed a Girl – 4.12
Ur So Gay – 4.26
Hackensack – 3.04
Thinking of You – 4.41
Lost – 5.01
Waking Up in Vegas – 3.33
Brick by Brick – 4.39
Arviot

Allmusic:
Aiheesta muualla

MTV Unplugged discogs.com -sivustolla
M/S Tarrafal

| M/S Tarrafal |
| --- | --- |

Tyyppi:  autolautta
Lippuvaltio:   Kap Verde
IMO-numero:  6807357
Tunnuskirjaimet:  SMDE
Aiemmat nimet:  Betula 1968-1992 Buganvilla 1992-2003
Omistaja:  STM Caboverdiana, Cap Verde
Aiemmat omistajat:  Linjebuss International, Helsingborg (Rederi Ab Svea) 1968-1980 Scandinavian Ferry Lines, Helsingborg 1980-1992 Ferry Gomera SA, Las Palmas, Espanja 1992-2003
Rakennustelakka:  Jos. L Meyer Werft, Papenburg Ems, Saksa
Rakennusnumero:  532
Vesillelasku:  1. tammikuuta 1968
Luovutettu:  24. huhtikuuta 1968
Tekniset tiedot
Pituus:  71,21 m
Leveys:  16,33 m
Syväys:  4,00 m
Bruttovetoisuus (GT):  2291 muutostöiden jälkeen 2453
Koneisto:  4 x Klöckner-Humboldt-Deutz SBA 8M 528 -dieselmoottoria
Koneteho:  2825 kW
Nopeus:  14,5 kn
Hyttipaikkoja:  0
Matkustajia:  900
Autokapasiteetti:  105
Sisaralukset:  M/S Regula, M/S Ursula
Lähteet:  http://www.faktaomfartyg.se/betula_1968.htm
M/S Tarrafal (IMO 6807357) on nimellä M/S Betula Saksassa vuonna 1968 valmistunut autolautta. Sen rakensi Jos. L. Meyerin telakka Papenburgissa. Se kuuluu kolmen aluksen sarjaan, sen sisaralukset ovat M/S Regula ja M/S Ursula. Betula on latinaa ja tarkoittaa koivua.
Valmistus

Alus tilattiin Jos L Meyer Werftiltä Papenburgista Saksasta. Sen köli laskettiin telakkanumerolla 532 ja alus laskettiin vesille 1. tammikuuta 1968. Alus luovutettiin 24. huhtikuuta 1968 Linjebuss Internationalille (Rederi AB Svea).
Palvelus

Se asetettiin liikenteeseen Juutinraumaan välille Helsingborg – Helsingør. Matka-aika oli alle puoli tuntia, joten aluksessa ei ollut hyttejä, ainoastaan kahvila ja verovapaa myymälä. Vuonna 1981 alus siirtyi Scandinavian Ferry Linesille. Vuodenvaihteessa 1984–1985 alus oli Helsingørin telakalla muutostöiden kohteena. Alus siirtyi SweFerry AB:lle 1991. Toukokuussa 1992 alus myytiin Fred Olsenin varustamon käyttöön Las Palmasiin Espanjaan. Viimeinen liikennöintipäivä Juutinraumassa oli 15. toukokuuta. Se siirtyi Svendborgsin telakalle Tanskaan ja nimettiin uudestaan. Kesällä 1992 alus aloitti liikennöinnin välillä Corralejo (Fuerteventura) – Playa Blanca (Lanzarote). Vuonna 2003 nimeksi annettiin Tarrafal. Seuraavana vuonna se aloitti liikenteen Las Palmasista Kap Verdelle.
Espiritusantonkottarainen

| Espiritusantonkottarainen> Uhanalaisuusluokitus |
| --- | --- |
 Erittäin uhanalainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Kottaraiset Sturnidae
Suku::  Kiiltokottaraiset Aplonis
Laji::  santovestris
Kaksiosainen nimi
 Aplonis santovestris  Harrisson & Marshall, 1937 
Katso myös
   Espiritusantonkottarainen Wikispeciesissä   Espiritusantonkottarainen Commonsissa 
Infobox OKNimi-testi OKIUCN-testi OK: 
Espiritusantonkottarainen (Aplonis santovestris) on kottaraisten heimoon kuuluva varpuslintu.
Levinneisyys

Espiritusantonkottaraista tavataan kotoperäisenä Espiritu Santon saarella Vanuatussa. Sen kannaksi arvioidaan 350–1 500 yksilöä. Se on luokiteltu erittäin uhanalaiseksi, koska sen kanta on pieni, siitä tunnetaan vain muutama esiintymä, ja sen kanta on todennäköisesti laskussa.
Esperíes

| Esperíes Εσπερίες |
| --- | --- |
 Sidárin rantaa.
 Kunnallisyksikön sijainti
 Esperíes
 Koordinaatit: 39°47′N, 19°43′E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Jooniansaaret
Alueyksikkö:  Korfu
Kunta:  Pohjois-Korfu
Hallinto:  
 – Asutustyyppi:  kunnallisyksikkö, entinen kunta
 – Kallikrates-koodi:  320105
Väkiluku (2011):  6 990
Aikavyöhyke:  UTC+2
 – Kesäaika:  UTC+3
Rekisterikilpi:  ΚΥ
Infobox OKVirheellinen NIMI-arvo: 
Esperíes (kreik. Εσπερίες; virallisesti Δημοτική Ενότητα Εσπερίων, Dimotikí Enótita Esperíon) on yksi Pohjois-Korfun kunnan kunnallisyksiköistä ja entinen itsenäinen Kreikan kunta. Se sijaitsee Korfun alueyksikössä Jooniansaarten alueella. Kunnallisyksikön väkiluku on 6 990 (vuonna 2011).
Esperíeen kunnallisyksikkö käsittää alueen Korfun saaren pohjoisosassa. Sen suurin asutus on Karousádes. Tunnetuimpiin turistikohteisiin kuuluu Sidári, joka tunnetaan erityisesti ”Rakkauden kanavastaan” (Canal d' Amour).
Esperíes oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Korfun kunnaksi yhdessä Achílleion, Ágios Geórgioksen, Ereikoússan, Faíakeen, Kassopaían, Korfun kaupungin, Korissían, Lefkímmin, Mathrákin, Meliteieíin, Othonoín, Palaiokastrítsan, Parélioin ja Thinálin kanssa, jolloin se muuttui uuden kunnan kunnallisyksiköksi. Vuonna 2019 se tuli Kleisthenes I -suunnitelman myötä osaksi Pohjois-Korfun kuntaa.
Kunnallisyksikön osat

Esperíeen kunnallisyksikkö muodostuu seuraavista kylä- ja kaupunkiyhdyskunnista ja asutuksista:
| Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- |
| Ágioi Doúloi | Ágioi Doúloi | 185 |
| Agrafoí | Agía Paraskeví | 94 |
| Agrafoí | Agrafoí | 180 |
| Antipernoí | Antipernoí | 202 |
| Avliótes | Agía Pelagía | 113 |
| Avliótes | Ágios Stéfanos | 176 |
| Avliótes | Avliótes | 830 |
| Avliótes | Garnádes | 45 |
| Avliótes | Kouknikádes | 56 |
| Avliótes | Stáousa | 56 |
| Karousádes | Ágios Ioánnis | 213 |
| Karousádes | Astrakerí | 126 |
| Karousádes | Karousádes | 991 |
| Karousádes | Róda | 89 |
| Kavalloúri | Kavalloúri | 318 |
| Magouládes | Aríllas | 354 |
| Magouládes | Gousádes | 218 |
| Magouládes | Magouládes | 365 |
| Magouládes | Poulimátes | 118 |
| Magouládes | Tsoukalió | 63 |
| Perouládes | Méga Ydrí | 52 |
| Perouládes | Perouládes | 673 |
| Sidári | Sidári | 386 |
| Valaneío | Valaneío | 224 |
| Velonádes | Kounavádes | 48 |
| Velonádes | Livádi | 351 |
| Velonádes | Psathýlas | 72 |
| Velonádes | Velonádes | 392 |
Yhteensä: 6 990
Ennustaminen (taikausko)

John William Waterhouse, Kristallipallo, 1902.
Ennustaminen taikauskoon perustuvassa merkityksessä tarkoittaa kykyä tietää tulevia tapahtumia ja asioita tavalla, joka ei ole teoreettisesti ja empiirisesti perusteltavissa.
Menetelmät

Useat ennustusmenetelmät ovat liittyneet erilaisiin luonnonilmiöihin. Ennustusmenetelmät voidaan jaotella usealla tavalla. Vuonna 1619 englantilainen okkultisti Robert Fludd luetteli kahdeksan erilaista menetelmää. Nämä olivat kiromantia, fysionomia, geomantia, genethlialogia, profetia (nykymuodossa kanavointi), Ars memoria (joka oli eräänlainen muistamiskeino) ja viimeisenä Pyramidum scientia. Nykyään nimettyjä menetelmiä on noin 140. Ennustamiseen liittyy käsitys siitä, mistä lähteestä tulevaisuutta koskeva tieto saadaan. Eräs vanha luokittelutapa on niin sanotut ”olemuksen tikapuut”, joiden ylimmät puolat ovat taivaassa ja alimmat helvetissä. Ihmiskunta jää tikapuiden keskikohtaan. Menetelmät jaoteltuina ylimmästä alimpaan ovat:
Taivaalliset asiat
Tulen elementit
Ilman elementit
Veden elementit
Maan elementit
Ihmiskunta
Sanat, kirjaimet ja numerot
Eläimet
Kasvit
Metallit ja kivet
Henget ja demonit
Menetelmät > Taivaalliset asiat

Taivaalla näkyviä ilmiöitä kuten tähdenlentoja sekä kuun- ja auringonpimennyksiä on varhaisina aikoina pidetty merkkeinä tärkeistä tapahtumista. Näille on laitettu suuri painoarvo, koska niiden on nähty olevan jumalten aikaansaannosta. Taivaallisista asioista ennustamiseen voidaan lukea muun muassa astrologia, meteoromantia eli erilaiset sääilmiöistä tehtävät ennustukset sekä oneiromantia eli unista ennustaminen, koska unien on uskottu olevan jumalten lähettämiä viestejä.
Menetelmät > Elementit

Elementit ovat yksi okkultismin tärkeistä periaatteista, ja erilaiset luonnonvoimien haltijat ovat tyypillisiä etenkin pakanallisille uskonnoille. Tulesta ennustamista kutsutaan pyromantiaksi, ilmasta ennustamista aeromantiaksia, vedestä ennustamista hydromantiaksi ja maasta ennustamista geomantiaksi. Näistä neljästä lajista on olemassa lukuisia erilaisia muunnoksia, kuten lyknoskopia, amenoskopia, pegomantia tai halomantia. Maasta ennustamisen menetelmät liittyvät yleensä maahan heitettäviin esineisiin kuten kiviin tai luihin.
Menetelmät > Ihmiskunta

Ihmiskunta sijoitetaan uskonnollisessa ja okkulttisessa ajattelussa eräänlaiseen keskipisteeseen. Ihmisessä on nähty mikrokosmos eli vastaavuus makrokosmokselle, ja siksi on ajateltu että ihmisen fyysisestä olomuodosta voidaan päätellä paitsi persoonallisuuteen, myös yksilön tulevaisuuteen liittyviä asioita. Tähän ennustamisen lajiin kuuluvat erilaiset ihmisten fysiologiset piirteet, kuten kasvojen piirteet tai kämmenen muodot ja uurteet. Tähän liittyviä ennustamisen lajeja ovat  muun muassa palmistria, karomantia ja alun perin ennustusmenetelmänä käytetty frenologia.
Menetelmät > Sanat ja kirjaimet

Kirjaimista ja sanoista ennustaminen voi yksinkertaisimmillaan olla eräänlainen ”onnenpyörä”, jota pyöräyttämällä osoitin pysähtyy tiettyyn kohtaan. Helppo menetelmä on myös bibliomantia, jossa avataan Raamattu tai muu kirja satunnaisesta kohdasta. Grammatomantialla voidaan tarkoittaa esimerkiksi ouija-lautaa, jota käytetään usein spiritistisissä istunnoissa. Numeroista ennustamiseen liittyvät muun muassa nopan heittäminen ja numerologia, jossa sanoista ja kirjaimista lasketaan numero- tai lukuarvoja. Myös erilaiset symbolit voi lukea kuuluvaksi tähän ryhmään. Kortit kuten tarot ovat suosittuja ennustusvälineitä, ja myös riimuja on käytetty ennustamisessa.
Menetelmät > Eläimet

Eläimistä ennustamiseen kuuluvat muun muassa alektromantia, jossa kukko laitetaan jyvistä tehdyn ympyrän sisälle, jossa jokaisen jyvän kohdalla on kirjain. Kukon nokkimista jyvistä voidaan siten muodostaa sanoja. Ikthyomantiassa tarkkaillaan kalojen liikkeitä vedessä, kun niille heitetään ruokaa. Ailuromantiassa (myös felidomantia) käytetään kissoja ennakoimaan tulevaisuuden tapauksia, varsinkin säätä. Yksi vanhimmista ennustusmuodoista on eläinten sisälmyksistä ennustaminen. Tätä harjoittivat muun muassa antiikin Rooman haruspeksit.
Menetelmät > Kasvit

Floromantia eli kukista ennustaminen on menetelmä, jossa nypitään kukasta terälehdet yksi kerrallaan. Samalla luetellaan vaihtoehtoja (kuten rakastaa – ei rakasta), ja tulos on se vaihtoehto joka osuu viimeisen terälehden kohdalle. Muita kasveista ennustamisen mentelmiä ovat muun muassa teen tai kahvin poroista ennustaminen eli tasseomantia.
Menetelmät > Metallit ja kivet

Kivistä ennustamisen tunnetuin muoto lienee kristallipallosta ennustaminen eli krystallomantia. Nykyisin useille tuttu metallin avulla ennustamisen muoto on uudenvuoden meno, jossa sulaa tinaa kaadetaan vesiastiaan, ja jähmettyneestä muodosta tulkitaan tulevan vuoden tapahtumia. Katoptromantiassa ennustamiseen käytetään peiliä.
Menetelmät > Henget ja demonit

Henkien tai demonien kutsuminen eli manaaminen on eräs vanhastaan tunnettu keino salattujen tietojen saamiseen. Useimmissa menetelmissä täytyy tietää tarkkaan kutsuttujen henkien nimet sekä esimerkiksi kuun tai muiden planeettojen liikkeistä riippuvat ajat, jolloin manaaminen voidaan suorittaa. Useissa grimoireissa on listattu erityisesti sellaisia demoneja, joiden on tiedetty olevan taitavia tulevaisuutta koskevissa tiedoissa.
Kuolleiden manaamista kutsutaan nekromantiaksi, vaikka termi viittaakin ruumiiden käyttämiseen apuna ennustamisessa. Tulevaisuutta koskevan tiedon hankkimiseen kuolleilta kutsutaan myös skiomantiaksi. Ehkä tunnetuin esimerkki skiomantiasta on kertomus Raamatun kuningas Saulista, joka pyysi noitaa manaamaan esiin profeetta Samuelin hengen.
Suomalaiset ennustajina

Suomalaiset ovat ennustaneet monilla tavoilla. Säätä on ennustettu luonnossa esiintyvistä merkeistä, kuten säätilan, lumen määrän, marjojen määrän ja monien muiden tekijöiden avulla. Eräs sään ennustamiseen käytetty väline on katolle tai katonrajaan asetettu puupalkki, jonka muutokset säätilan mukaan tulkittiin merkeiksi tulevasta säästä.
Sään ohella kuolema on ollut yleinen ennustuksen kohde. Kuoleman toivottiin tapahtuvan yllätyksettömästi, jotta siihen voitiin varautua ja tässä enteet toimivat hyvänä apuna. Esimerkiksi eläinten poikkeava käytös, kalman väen kohtaaminen, kummalliset äänet tai varjosielun näkeminen olivat tyypillisiä lähestyvän kuoleman enteitä. Unet olivat myös yleinen ennustamisen muoto, ja kuolemaa enteili mm. hampaan irtoaminen suusta tai uuden rakennuksen rakentaminen.
Arpominen tarkoitti alun perin enneiden, tulevien tai salattujen asioiden ennustamista, jonka suoritti arpoja, noita tai tietäjä arpakannuksen tai muun esineen avulla. Arvottaessa lausuttiin arpasanat eli tietty arpomiseen liittyvä loitsu.
Eräs käytetty tapa oli pärepuikoista ennustaminen. Siinä valmistettiin aluksi kourallinen puupuikkoja, joihin jokaiseen tehtiin oma merkki. Arpasanoja lausuen joukosta valittiin yksi puikko, jonka merkistä pääteltiin tapahtumien kulku. Muita arpomistapoja oli terälehtien irti nykäisy päivänkakkarasta. Terälehdille oli etukäteen annettu eri merkitys. Sulatettua tinaa saatettiin valaa veteen ja ennustaa valun muodoista. Myös viinan helmeilystä ja kahvinporoista voitiin ennustaa.
Kalevalassa Pohjolan emäntä neuvoi Pohjan piikaa arpomisessa. Kyläilemään tulevien vieraiden asia voitiin ennustaa panemalla pihlajaisia puita tuleen. Jos puista vuoti vettä, niin Pohjolassa saatiin elää rauhassa. Jos puista vuoti verta, niin sota oli tulossa. Jos puut vuotivat mettä, niin saapuvat vieraat olivat kosijoita.
Nuoret ja naimattomat ovat katsoneet uudenvuodenyönä ”onnenpeilistä” merkkejä tulevasta puolisosta. Rauhallisen huoneen pöydälle mieluummin mustalle liinalle, tai jos mahdollista kuolinliinalle, oli asetettu vastakkain kaksi peiliä, jotka muodostivat päättymättömän peilikäytävän. Peilien molemmille puolille sytytettiin kynttilät. Voitiin myös laittaa toiselle puolelle viinilasi ja toiselle vesilasi. Siitä, kumman puolelta sulhanen tuli esille, voitiin päätellä, oliko hän juoppo.
Kirjallisuutta

Ketola, Tuija: Ennustaminen: Modernin naisen maaginen maailma?.  Jyväskylä:  Minerva, 2006.  ISBN 952-5591-53-0.
Wiseman, Richard: Yliluonnollinen ilmiö.  ((Paranormality, 2011.) Suomentanut Tuija Tuomaala)  Jyväskylä:  Atena, 2012.  ISBN 978-951-796-817-1.
Kirjallisuutta > Ennustuskirjallisuutta

Dee, Nerys: Korteista ennustaminen.  ((Fortune-telling by Playing Cards. New Guide to the Ancient Art of Cartomancy, 1982.) Suomentanut Eeva-Liisa Jaakkola)  Helsingissä:  Otava, 1983 (3. painos 2005).  ISBN 951-1-07205-6.
Suuri ennustuskirja.  ((Predicting your Future.) Suomennos: Eija Hirvonen)  Jyväskylä:  Gummerus, 1992.  ISBN 951-20-3845-5.
Tähdistäennustajan mainos vuodelta 1863.
Venäläiset talonpoikaisnaiset käyttävät kanaa ennustamisessa. Konstantin Makovskin maalaus, noin 1905.
Riimuista ennustamista.
Kädestä ennustamista vuonna 1911.
Ester Ax-Tokkola

Ester Ax-Tokkola (25. kesäkuuta 1906 Laukaa – 15. heinäkuuta 1946) oli suomalainen opettaja ja tekstiilisuunnittelija, joka toimi vuosina 1931–1927selvennä Kotiteollisuusopiston piirustuksen, tyyliopin, kaunokirjoituksen ja tekstauksen opettajana sekä mallien suunnittelijana. Ester Ax suunnitteli 1930-luvulla muun muassa ryijyjä.
Liskojen yö (elokuva)

| Liskojen yö> The Night of the Iguana |
| --- | --- |

Ohjaaja:  John Huston
Käsikirjoittaja:  John Huston Anthony Veiller
Perustuu:  Tennessee Williamsin näytelmään Liskojen yö
Tuottaja:  Ray Stark
Säveltäjä:  Benjamin Frankel
Kuvaaja:  Gabriel Figueroa
Leikkaaja:  Ralph Kemplen
Pukusuunnittelija:  Dorothy Jeakins
Pääosat:  Richard Burton Ava Gardner Deborah Kerr Sue Lyon
Valmistustiedot
Valmistusmaa:   Yhdysvallat
Tuotantoyhtiö:  Metro-Goldwyn-Mayer Seven Arts Productions
Levittäjä:  Metro-Goldwyn-Mayer Netflix
Ensi-ilta:   6. elokuuta 1964  1. tammikuuta 1965
Kesto:  125 minuuttia
Alkuperäiskieli:  englanti, espanja
Budjetti:  3 000 000 USD
Tuotto:  12 000 000 USD
Aiheesta muualla
IMDb 
Elonet
AllMovie
Infobox OKNimi-testi OK: 
Liskojen yö (engl. The Night of the Iguana) on vuonna 1964 ensi-iltansa saanut John Hustonin ohjaama yhdysvaltalainen psykologinen draamaelokuva, jonka pääosissa ovat Richard Burton, Ava Gardner ja Deborah Kerr.
Liskojen yö perustuu Tennessee Williamsin samannimiseen näytelmään Liskojen yö, joka oli saanut ensi-iltansa vuonna 1961. Liskojen yö voitti yhden Oscar-palkinnon neljästä ehdokkuudestaan, ja lisäksi elokuva oli ehdolla viiteen Golden Globeen.
Juoni

Kun episkopaalinen pastori T. Lawrence Shannon (Richard Burton) erotetaan “epäilyttävien naissuhteiden” takia seurakunnastaan, hän matkustaa Meksikoon länsirannikolle merenrantakaupunkiin uuden työn perässä. Meksikossa hän päätyy ottamaan vastaan amerikkalaisturistien matkaoppaan työn. Meksikossa hän kamppailee saadakseen sotkuun menneen elämänsä takaisin raiteilleen.
Matkaoppaan työtä ei helpota linja-autollinen keski-ikäisiä baptistinaisia, joiden kanssa on myös teini-ikäinen vamppi Charlotte Goodall (Sue Lyon) ja tätä tarkasti vahtiva matkanjohtaja Judith Fellowes (Grayson Hall), joka tietää Shannonin menneisyyden. Tapahtumat sijoittuvat motelliin, jonka asukkaina on muun muassa taiteilija Hannah Jelkes (Deborah Kerr). Motellia pitää kaiken nähnyt ja kokenut Maxine Faulk (Ava Gardner). Shannonia repivät menneisyyden haamut, ja naiset voivat joko pelastaa – tai tuhota – hänet.
Näyttelijät

| 0 | 1 | 2 |
| --- | --- | --- |
|  Richard Burton  | … |  pastori T. Lawrence Shannon   |
|  Ava Gardner  | … |  Maxine Faulk   |
|  Deborah Kerr  | … |  Hannah Jelkes   |
|  Sue Lyon  | … |  Charlotte Goodall   |
|  Grayson Hall  | … |  Judith Fellowes   |
|  James Ward  | … |  Hank Prosner   |
|  Cyril Delevanti  | … |  Nonno   |
|  Mary Boylan  | … |  neiti Peebles   |